লেভ ডেভিড'ভিচ ব্ৰনষ্টাইন নামেৰে জন্ম লোৱা লিয়ন ট্ৰটস্কি (/ˈtrɒtski/[1]; ৰুছঃ Лев Дави́дович Тро́цкий; ৭ নৱেম্বৰ [পুৰণি ব্যৱস্থাত ২৬ অক্টোবৰ] ১৮৭৯ - ২১ আগষ্ট ১৯৪০) এগৰাকী মাৰ্ক্সবাদী বিপ্লৱী আৰু সূত্ৰবাদী, অক্টোবৰ বিপ্লৱত সকলো শক্তি ছ'ভিয়েটৰ হাতলৈ প্ৰেৰণ কৰাৰ অভিযন্তা আৰু ৰঙা সেনা বা ৰেড আৰ্মিৰ প্ৰতিষ্ঠাপক নেতা।
পূৰ্বতে ট্ৰটস্কি আছিল ৰাছিয়ান চ'চিয়েল ডেম'ক্ৰেটিক লেবাৰ পাৰ্টিৰ মেনছেভিকসকলৰ সমৰ্থক। তেওঁ বলছেভিক দলত অক্টোবৰ বিপ্লৱৰ ঠিক আগেয়ে যোগদান কৰিছিল আৰু পাছলৈ কমিউনিষ্ট পাৰ্টিৰ নেতা হ'ল। তেওঁ লেনিন, জিন'ভিএভ, কামেনেভ, ষ্টেলিন, চকলনিকভ আৰু বুবন'ভৰ সৈতে সাতজনীয়া প্ৰথম পলিটব্যুৰ'ৰ সদস্য অছিল, যাক ১৯১৭ত বলছেভিক বিপ্লৱক চলাবলৈ গঠন কৰা হৈছিল।[2] ৰাছিয়ান ছ'ভিয়েট ফেডাৰেটিভ চ'চিয়েলিষ্ট ৰিপাব্লিক (RSFSR)-ত তেওঁ প্ৰথম পিপলছ কমিছাৰ ফৰ ফৰেইন এফেয়াৰ্ছ আছিল্ল আৰু পাছলৈ ৰঙা সেনা গঠন হোৱাৰ পাছত তেওঁ প্ৰথম পিপলছ কমিছাৰ অৱ মিলিটেৰি এণ্ড নেভেল এফেয়াৰ্ছ হ'ল। তেওঁ ৰুছ গৃহ যুদ্ধত (১৯১৮-১৯২৩) ব'লছেভিক জয়ৰ এক মুখ্য ব্যক্তি আছিল।
ট্ৰটস্কিৰ ধাৰণাসমূহে ট্ৰটস্কিবাদৰ মূল, যি মাৰ্ক্সবাদী চিন্তাৰ এক মুখ্য ভাগ। এই ভাগে ষ্টেলিনবাদাৰ বিৰোধ কৰে। ষ্টেলিনৰ শাসনত তেওঁৰ কথা বিদ্যালয়ৰ গ্ৰন্থাদিৰ পৰা আঁতৰাই ৰখা হ'ল। তেওঁ এনে এক সৰু ছ'ভিয়েট নেতাৰ গোটৰ অন্যতম যাক নিকিটা খ্ৰুচ্ছেভে ১৯৫০ৰ দশকত পুনৰ্সংস্থাপিত নকৰিলে। ১৯৮০ৰ দশকতহে তেওঁৰ গ্ৰন্থ সমূহ ছ'ভিয়েট সংঘত ছপা হ'বলৈ দিয়া হ'ল, তাকো তাকৰীয়া সময়ৰ বাবে।
↑ "Trotsky"
↑ Dmitri Volkogonov, Lenin.
↑ The murder weapon was a cut-down ice axe, not an ice pick.
অদৃশ্য শ্ৰেণীঃ
এই পৃষ্ঠাখন ১৬ অক্টোবৰ, ২০২০ তাৰিখে ০৮ঃ১৩ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
